Hillary Guest Cottage | LekkeSlaap
Hillary Guest Cottage bied gerieflike selfsorgverblyf in 'n privaat tuinkothuis op die eienaar se perseel in Constantia-Kloof, Roodepoort. Dié area bied toegang tot kantoorgeboue, winkelsentrums en hoofweë.
Dié kothuis het slaapplek vir 2 en beskik oor 'n sitarea wat lei na 'n stoep met 'n sambreel, tuinmeubels en 'n draagbare braai. Die sitarea het 'n TV met sekere DStv-kanale en lei na die slaapkamer met 2 enkelbeddens en plek waar jy jou skootrekenaar kan gebruik.
Die kombuis is toegerus met 'n yskas, stoof en mikrogolf. Die badkamer het 'n stort, toilet en wasbak. Die kothuis is ruim, sonnig en geskik vir 2 volwassenes. Daar is ook 'n lugmatras vir kinders onder 12, jaar en 'n babakot is beskikbaar.
Daar is veilige parkeerplek en 'n wasgoeddiens is opsioneel. Gratis WiFi is beskikbaar. 'n Komplimentêre bottel water, tee, koffie en beskuit word voorsien.